Рафинья (футболшы, 1996)

Рафаэль Диас Беллоли (, Рафинья ретінде белгілі; 1996 жылы 14 желтоқсанда туған, Порту-Алегри, Бразилия) — бразилиялық футболшы, "Барселона" клубы мен Бразилия құрамасының шабуылшысы. Клубтық мансап «Витория Гимарайнш» Рафинья "Аваи" клубының тәрбиеленушісі. 2016 жылдың басында Португалияның "Витория Гимарайнш" клубына ауысты. Ойын тәжірибесін алу үшін Беллоли дублерлер үшін өнер көрсете бастады. 7 ақпанда "Ольяненске" қарсы ойында ол Португалияның екінші лигасында дебют жасады. 13 наурызда "Пасуш де Феррейра" клубына қарсы ойында дебют жасады. 20 тамызда "Маритимуге" қарсы ойында Рафинья "Витория Гимарайнш" үшін алғашқы голын соқты. 2018 жылы ол 15 гол соғып, команданың үздік бомбардирі атанды. «Спортинг Лиссабон» Сол жылдың жазында Рафинья лиссабондық "Спортингіне" ауысты. Трансфер құны 6,5 млн еуроны құрады. 12 тамызда "Морейренске" қарсы ойында ол жаңа клуб үшін дебют жасады. Қыркүйек айында Еуропа Лигасында "Қарабаққа" қарсы кездесуінде Рафинья "Спортинг" сапында алғашқы голын соқты. Маусым қорытындысы бойынша ол клубқа Португалия Кубогын жеңіп алуға көмектесті. «Ренн» 2019 жылдың жазында Рафинья "Ренн" клубына ауысты. Трансфер сомасы 21 млн еуроны құрады, бұл клуб үшін рекордтық баға болды. 14 қыркүйекте "Брестке" қарсы ойында ол 1 Лигада дебют жасады. 10 Қарашада "Амьенге" қарсы ойында шабуылшы "Ренн" үшін алғашқы голын соқты. «Лидс Юнайтед» 2020 жылы Рафинья ағылшындық "Лидс Юнайтедпен" 4 жылға келісімшартқа қол қойды. Трансфер сомасы 20 млн еуроны құрады. 19 қазан күні "Вулверхэмптон Уондерерске" қарсы ойында Англия Премьер-лигасында дебют жасады. 28 қарашада "Эвертонға" қарсы ойында шабуылшы "Лидс Юнайтед" құрамында алғашқы голын соқты. «Барселона» 2022 жылдың 15 шілдесінде Рафинья "Барселонаның" жаңа ойыншысы ретінде ресми түрде таныстырылды, келісім шарты 2026 жылға дейін жасалды. Трансфер сомасы 50 млн фунт стерлингін құрады, тағы 5 млн фунт стерлингі бонус ретінде қарастырылған. 2022 жылғы 19 шілдеде ол «каталондықтар» сапында «Интер Майамиға» қарсы жолдастық матчта дебют жасап, бір гол соғып, екі нәтижелі пас берді. 2024 жылдың 31 тамызында Испания чемпионатында «Реал Вальядолид» клубына қарсы (7:0) үйдегі матчта хет-трик жасап, бір нәтижелі пас берді. 2024 жылдың 23 қазанында Чемпиондар Лигасының топтық кезеңіндегі «Баварияға» қарсы (4:1) үйдегі матчта хет-трик жасады. Оған дейін мұны тек Криштиану Роналду, Серхио Агуэро және Рой Макаай ғана жасаған. Ұлттық құрамада 2021 жылы 8 қазанда Венесуэла құрамасына қарсы 2022 жылғы әлем чемпионатының іріктеу матчында Рафинья Бразилия құрамасында дебют жасады. 15 қазан күні Уругвай құрамасына қарсы іріктеу сайысында ұлттық құрамаға алғашқы голдарын соғып, "дубль" жасады. 2022 жылдың қараша айында Катардағы әлем біріншілігінде Бразилия құрамасының тізіміне енгізілді. Турнирде бразилиялықтардың негізгі оң қанаттағы шабуылшысы болды. Жетістіктері Спортинг Лиссабон * Португалия кубогының иегері: 2018/19 * Португалия Лигасы Кубогының иегері: 2018/19 «Барселона» * Испания чемпионы: 2022/23, 2024/25 * Испания кубогының жеңімпазы: 2024/25 * Испания суперкубогының жеңімпазы: 2023, 2025 Статистика Клубтық статистика : 7 қараша 2024 Бразилия құрамасы сапында голдары Дереккөздер Сыртқы сілтемелер